Dávid Tsígí ńtól sósōō ǎ Ńtondôbə mə mawulu hə á sósōō mə yə́gə hə ábə Ǹtondôbə, təge ndəŋ. 2Fɔ́mbɔ́gɔ ma, ǎ Ńtondôbə, bóbólo ma, nyámala mim̀bǎŋ mí ótám myáma ai ǹnə́m wáma á ndóan. 3Ebaala mətǐŋ dzóe é tə́lə ma á mís étē: ńdɔ̄ fə mǎwulu a bə́bə́lá woe. 4Ma ndzí kig kə́ tɔbɔ ai bǒd mədugán; ma ndzí kig nyî é vóm bod bə́ mvol bə́ nə́: 5masíŋ ékóán bəbə̂ bə́ bod: ma ndzí kig kə́ tɔbɔ ai bəku bə́ ńyə́bə́. 6Masob mɔ́ máma ndəm yə nâ mə nə á sááŋ, ású yə̄ nâ mə́ kīlan alatâr woe á nyɔ́l, ǎ Ńtondôbə, 7mə yédégan dziá évə̂ ngǎŋ, mə lɛ̂gɛ biyə̌ŋ bí mam bíe bísə. 8Ǎ Ńtondôbə, madiŋ é ndá ó tɔá ai é vóm ólugú woe a nə́. 9Tə wabaman etiliga dzáma ai édzí bə́sə́m, tə wabám ma ai bod məkǐ. 10Mɔ́ mábán mə́ nə hə eboe eboe, m̀bɔ̄ ńnōmo wábán á nə á túd ai ebɔdi zɛl. 11Ḿfág wáma, mə mawulu á tə́tə̄lə́, kodége ma, kudú mā ngɔ́l. 12Akǒl dámā á tə́lə́ á ńkōm, ńdɔ̄ áfə á zāŋ bikóan, mayi taman Ńtondôbə.